મતદાન શરૂ થતાં પહેલાં બંને પેનલ દ્વારા ઓછામાં ઓછો એક મત હોય તો તેને ગેરલાયક નહીં ઠેરવવાનો નિર્ણય લીધો હતો. ખેડૂત વિભાગમાં દરેક મતદારે આઠ સભ્ય પસંદ કરવાના હતા. તેથી આઠ કે તેથી ઓછા મત હોય તો તેને માન્ય ગણવા, પરંતુ આઠથી વધુ મત હોય તો તેને ગેરલાયક ઠેરવવા નિર્ણય લેવાયો હતો. તે જ રીતે વેપારી વિભાગમાં ચાર કે તેથી ઓછા મતને માન્ય ગણવા નિર્ણય લેવાયો હતો. ઓછા મત આપ્યા હોય તો પણ તેને માન્ય ગણવાનો હોવાથી આ ચૂંટણીમાં રસાકસી વધી ગઈ છે. હવે બીજી નવેમ્બર, શુક્રવારે સવારે નવ વાગ્યાથી મતગણતરી હાથ ધરાશે અને બપોરે એક સુધીમાં પરિણામ આવી જશે. તેથી આજે બપોર સુધીમાં એપીએમસીનું સસ્પેન્સ ખુલી જશે.